Avainsanat

Tiivistelmä



Avainsanat

1. Tavaroiden vapaa liikkuvuus – Kolmansien maiden kanssa käytävä kauppa – Tullivalvonnassa tapahtuvan valmistuksen menettely

(Neuvoston asetuksen N:o 2913/92 133 artiklan e alakohta)

2. Ennakkoratkaisukysymykset – Yhteisöjen tuomioistuimen toimivalta – Yhteisön toimielinten toimet

(EY 234 artikla; neuvoston asetuksen N:o 2913/92 133 artiklan e alakohta)

3. Tavaroiden vapaa liikkuvuus – Kolmansien maiden kanssa käytävä kauppa – Tullivalvonnassa tapahtuvan valmistuksen menettely

(Neuvoston asetuksen N:o 2913/92 133 artiklan e alakohta)

4. Tavaroiden vapaa liikkuvuus – Kolmansien maiden kanssa käytävä kauppa – Tullivalvonnassa tapahtuvan valmistuksen menettely

(Neuvoston asetuksen N:o 2913/92 133 artiklan e alakohta; komission asetuksen N:o 2454/93 502 artiklan 3 kohta)

Tiivistelmä

1. Tullikoodeksikomitean päätelmät, jotka se antaa yhteisön tullikoodeksista annetun asetuksen N:o 2913/92, sellaisena kuin se on muutettuna asetuksella N:o 2700/2000, 133 artiklan e alakohdan nojalla tullivalvonnassa tapahtuvaa valmistusta koskevan hakemuksen yhteydessä, eivät sido kansallisia tulliviranomaisia, jotka päättävät tällaisesta luvasta.

(ks. 33 kohta ja tuomiolauselman 4 kohta)

2. Tullikoodeksikomitean päätelmien, jotka se antaa yhteisön tullikoodeksista annetun asetuksen N:o 2913/92, sellaisena kuin se on muutettuna asetuksella N:o 2700/2000, 133 artiklan e alakohdan nojalla tullivalvonnassa tapahtuvaa valmistusta koskevan hakemuksen yhteydessä, pätevyyttä ei voida tutkia EY 234 artiklan nojalla.

(ks. 41 kohta ja tuomiolauselman 3 kohta)

3. Yhteisön tullikoodeksista annetun asetuksen N:o 2913/92, sellaisena kuin se on muutettuna asetuksella N:o 2700/2000, 133 artiklan e alakohdassa, jossa säädetään taloudellisista edellytyksistä, joiden on täytyttävä, jotta voidaan myöntää lupa tullivalvonnassa tapahtuvaan valmistukseen, viitataan ”yhteisössä samankaltaisia tavaroita tuottavien keskeisiin etuihin”. Kun hakemusta luvan saamiseksi tullivalvonnassa tapahtuvaan valmistukseen käsitellään mainitun säännöksen kannalta, on tältä osin huomioitava sekä lopputuotteen markkinat että mainitun tuotteen valmistuksessa käytettävien raaka-aineiden markkinoiden taloudellinen tilanne.

(ks. 47 ja 52 kohta sekä tuomiolauselman 1 kohta)

4. Kriteereihin, jotka on otettava huomioon yhteisön tullikoodeksista annetun asetuksen N:o 2913/92, sellaisena kuin se on muutettuna asetuksella N:o 2700/2000, 133 artiklan e alakohdassa ja tietyistä asetuksen N:o 2913/92 soveltamista koskevista säännöksistä annetun asetuksen N:o 2454/93 502 artiklan 3 kohdassa tarkoitetun ilmaisun ”valmistustoimintojen aloittaminen tai säilyttäminen” soveltamisessa, voi kuulua kriteeri, joka liittyy siihen, että suunniteltujen valmistustoimintojen johdosta luodaan vähintään tietty määrä työpaikkoja, mutta ne eivät rajoitu siihen. Mainitut kriteerit määräytyvät nimittäin kyseessä olevan valmistustoiminnan luonteen mukaan, ja kansallisen tulliviranomaisen, jonka tehtävänä on näiden säännösten nojalla taloudellisten edellytysten tutkiminen, on arvioitava kokonaisuutena kaikkia asian kannalta merkityksellisiä osatekijöitä mukaan lukien ne osatekijät, jotka liittyvät luotavien työpaikkojen määrään, toteutettavan investoinnin arvoon tai toiminnan pysyvyyteen.

(ks. 59 kohta ja tuomiolauselman 2 kohta)